ITpro

ITpro.no var et norsk nettsted som i hovedsak henvendte seg til hjemmebrukere av IT.

Redaktør og grunnlegger av ITpro.no var Frank Aune, frem til han trakk seg fra eiersiden i 2009. Per Ståle Kvam tok over redaktørrollen og ledet nettstedet frem til 2010. Etter det ble nettstedet eid og drevet av Martin Aleksander Holm. Redaksjonen besto av frivillige personer, i tillegg til freelanceskribenter. Nettstedet hadde ca. 65 000 unike besøkende i uken.TNS Gallup   

ITpro ble relansert med nytt navn og løsning 25. mars 2001. Forløperen til ITpro het DigiDes.com, og gikk online i 2000.

I tillegg til nettstedet ITpro.no, drev ITpro også Forumet.no, som var et av Norges største supportforum innen IT, og X6.no, som var ITpros spill-kanal inntil den i 2010 ble implementert inn i ITpros hovedside. Nettverket Technett.no ble også etablert i ITpro i 2004.

Technett.no
I 2002 lanserte ITpro et nettverk som ble dannet av samarbeid mellom IT-relaterte nettsteder. Samarbeidet ble lagt opp for å tilby besøkende et nettverk av integrerte nettsteder som utfylte hverandre og hadde innhold av høy kvalitet.http://mac1.no/node/665 Dette førte til at ITpro i 2004 lanserte nettverket på et eget nettsted med navnet Technett.no. Til tross for stor interesse og flere medlemmer av nettverket, ble prosjektet lagt død i 2010. Hovedsakelig fordi det var for tidskrevende og vanskelig å sørge for at medlemssidene oppfylte kvaliteten og vilkårene som var satt for nettverket. I dag er Technett.no implementert i ITpros samarbeid med Microsoft.

Kontroverser
ITpro og spesielt Frank Aune ble i 2008 kritisert for å formidle UFO- og konspirasjonsteorier gjennom nettstedet. I dag har Frank Aune trukket seg fra sine roller i ITpro og formidler sine artikler gjennom nettstedet Nyhetsspeilet.

Referanser

Eksterne lenker



Kategori:Norske nettaviser
Kategori:Etableringer i 2000